Folkeakademienes Landsforbund

Protokoll for styremøtet 10 februar 2006
Møtestart: Kl. 1000
Møteslutt: Kl 1815

Til stades: Irene Bergsnev, leiar, Sigrid Thielemann, Bjarte Synnevåg, Olaug Harriet Nestvold, Leif Kvinlog, Ivanir H. Olssen og Edel Gleditsh Kaland, styremedlemer

Saklista vart:

01/06:	Protokoll frå forrige styremøte
02/06:	Presseklypp – status 2005
03/06:	Studieverksemda – status 2005
04/06:	Prosjektverksemda (inkl. Nabo i Nord) – status 2005
05/06:	NØKKELEN
06/06:	Førebels rekneskap for 2005
07/06:	2-årig arbeidsprogram – oppfølging
08/06: Medlems- og akademisituasjonen pr. dato
09/06:	Aktivitetsstatistikkar 2005
10/06:	Turneverksemda – status 2005
11/06:	Distriktssamskipnadene – søknader 2006
12/06:	Landsstyret – grovfordeling av midlar
13/06:	Arbeidsbudsjett for 2006 – FAL/landsstyret
14/06:	Landsstyret – spesielle løyvingar
15/06:	Fordelinga av midlar til kurs for tillitsvalde
16/06: 	Fordeling av midlar til prosjekt
17/06:	Distriktsvis fordeling av statsmidlane
18/06: Drøfting av handlingsplan/arbeidsprogram
19/06:	Budsjettsøknaden til Kulturdepartementet
20/06: Oppsummering hundreårsjubileet - året og dagen
21/06: Verveaksjonen – framhald 2006
22/06:	”Syng for livet”
23/06: Landsmøtet 2006
24/06: Politikararbeidet
25/06: Val av styremedlem/varamedlem til Populus
26/06: Medverknad på medarbeidarkurs/distriktsarrangement
27/06: Nye pensjonsreglar
28/06:	Meldingar/orienteringssaker
29/06: Open post

01/06: Protokoll frå forrige styremøte
Landsstyret skreiv under protokollen. Sak om innmelding i FriNor vart teke inn.
	
02/06: Presseklypp – status 2005
Vedtak:
Landsstyret tek oversikten over presseklypp til orientering. Ein oppmoder distriktssamskipnadene og akademia til å prioritere PR-arbeidet og kontakten med media.

03/06: Studieverksemda – status 2005
Vedtak:
Landsstyret tek statistikk om studieverksemda 2005 til orientering.
Folkeakademia bør nytte studieverksemd som ein positiv reiskap for kultur- og samfunnsutvikling.

04/06: Prosjektverksemda – status 2005
Vedtak:
Med bakgrunn i dei knappe midlane er landsstyret nøgd med prosjektgjennomføringa i 2005. Prosjekta har mykje å seie med tanke på å gje folkeakademiverksemda identitet og profil.
Landsstyret ønskjer at satsinga rundt Nabo i Nord held fram.

05/05: NØKKELEN
Vedtak:
Landsstyret tek orienteringa om NØKKELEN og det tenkte integreringsprosjektet til etterretning.
Landsstyret vil sjå nærare på temaet frivillige organisasjonar og integrering i neste måte med tanke på eit større prosjekt.

06/06: Førebels rekneskap for 2005
Vedtak:
Landsstyret tek førebels rekneskp for 2005 til etterretning.
Revisors merknad om eigenkapitalen vert teke til etterretning.
Landsstyret ber sekretariatet vurdere eit eventuelt låneopptak med tanke på eventuell naudsynt betring av likviditet og/eller oppussing av FALs lokale.

07/06: 2-årig arbeidsprogram – oppfølging
Vedtak:
Landsstyret tek orienteringa til etterretning.

08/06: Medlems- og akademisituasjonen pr. dato
Vedtak:
Landsstyret tek orienteringa til etterretning.

09/06: Aktivitetsstatistikkar 2005
Vedtak:
Landsstyret tek statistikkane til etterretning.
Statistikken syner at Folkeakademiet er ein betydeleg oppdragsgjevar for kulturutøvarar rundt om i landet.
Den konstaterte nedgongen i aktiviteten har klår samanheng med dei statlege midlane.

10/06: Turnéverksemda – status 2005
Vedtak:
Landsstyret seier seg nøgd med turneresultata for 2005 og tek statistikken til etterretning.
Landsstyret minner om at det er viktig å arbeide godt med turneane i forkant med omsyn til t.d. budsjettering og sal, slik at ein unngår avlysingar og unngår at aktørane vert skadelidande. Det er viktig å bruke kontraktar.
Tilbodet for vinter/vår må kome ut i god tid før jul.

11/06: Distriktssamskipnadene – søknader 2006
Informasjonsgjennomgangen av distrikta sine søknader vart utsett til neste møte.

12/06: Landsstyret – grovfordeling av midlar
Vedtak:
Landsstyret vedtek følgjande fordeling:
FALs/landsstyrets drift:		2 654 500
Til FALs reservefond/pott: 	37 700
Dagskonferanse 2006:		20 000		
Distriktssamskipnadene:		3 565 000
Ymse landsmøteprioriterte tiltak:	300 000
Fordelt:				6 577 200

13/06: Arbeidsbudsjett for 2006 – FAL/landsstyret
Vedtak:
Landsstyret vedtek arbeidsbudsjett for 2006 for FAL/landsstyret.

14/06: Landsstyret - spesielle løyvingar
Vedtak:
Landsstyret vedtek 300 000 til fordeling.
Premier verveaksjonen 2006:					15 000
Nabo i Nord:								54 500
Pedagogisk utviklingsarbeid (”Rødt Lys”/andre prosjekt):	10 000
Sivilt/Militært kultursamarbeid:					50 000
”Syng for livet” – drift og tiltak:					25 000

Prosjekt og tiltak etter søknad:					64 000
Medarbeidarkurs i distriktsregi:					81 500	

Oppstarttilskot til nye akademi (1500 kr) og ramme til nye akademi (gj.snitt 3000 pr. akademi), samt opp til 1000 kr. i støtte til utgifter i stiftingsprosessen av nye akademi, vert ved behov å ta frå FALs reservefond.

15/06: Fordeling av midlar til kurs for tillitsvalde
Vedtak:
Opp/Hedmark:	4000	
Oslo			4000 (sett av)
Akershus:		4000
Buskerud:		10000	
Agder:		4000
Rogaland:		10000
Hordaland:		6000 + 5000
Sogn og Fjord:	7500
Midt-Norge:		12000
Hålogaland:		15000	
Totalt:			81500

Landsstyret vil vurdere ein søknad frå Oslo i aprilmøtet.

16/05: Fordeling av midlar til prosjekt
Vedtak:
Akershus:				10 000	
Buskerud:				12 000
Rogaland/Sola :			 7 000*	(vert å ta frå Siv/Milpotten)

Landsstyret meiner tiltak som i utgangspunktet skal dekkjast inn under ordinær løyving, i utgangspunktet ikkje bør tildelast prosjektmidlar. Landsstyret set difor av den resterande summen i ein pott med tanke på nye søknader om prosjekt/ev. prosjekt som landsstyret ber nokon vere prosjektoperatør for. Landsstyret oppmoder dei som ikkje vart tildelt midlar om å kome med nye søknader.
Ein fullfinansieringsplan må følgje alle søknader.
Landsstyret ser behov for kunnskap om prosjekt og prosjektarbeid og vil gje meir utfyllande opplysningar om kva dette inneber. 
Prosjektkunnskap vert lagt inn som eit tema på Dagleg leiarkonferansen hausten 06.

17/06: Distriktsvis fordeling av statsmidlane
Vedtak:
Kvar distriktssamskipnad får tildelt 2/3 av tilsegnet dei fekk i 2005.
Ny tildelingsrunde med bakgrunn i aktivitet, omsetning og eigenkapital vert gjort i landsstyret sitt aprilmøte.
Landsstyret ber distriktssamskipnadene fordele rammene til lokalakademiene for heile året no. Rammene skal ikkje skjærast ned med 1/3.
Om distriktet ikkje har det, må samskipnaden skaffe seg oversikt over lokalakademias eigenkapital, omsetning og aktivitet. Ved tildeling må distriktet nøye vurdere lokallagas eigenkapital, omsetning og aktivitet. Det vert viktig å sjå på det reelle behovet kvart akademi har.

Førebels fordeling til distriktssamskipnadene vert:
				2006  
Oppland/Hedmark		219 396	
Oslo				 66 667	
Akershus 			 95 965	
Buskerud			140 825	
Vestfold			 70 312	
Telemark			140 825
Agder				211 137	
Rogaland			141 967	
Hordaland			362 707	
Sogn/Fjord			190 789	
Midt-Norge			320 600	
Hålogaland			395 479

18/06: Drøfting av handlingsplan/arbeidsprogram
Vedtak:
Landsstyret tek innspela til handlingsplan og arbeidsprogram til etterretning.
Målet er ein meir kortfatta og meir ”spissa” handlingsplan.
I arbeidsprogrammet vert vurdert å komme fram til 1-2 hovudsatsingsområde pr. år.

19/06: Budsjettsøknaden til Kulturdepartementet 
Vedtak:
Søknaden til Kulturdepartementet for 2007 vert å utforme i tråd med prioriteringane landsstyret har gjort i møte 10 februar 2006. 
Generalsekretæren vurderer moment frå sak 18/06 når søknaden vert skrive. Det er viktig å få god samanheng mellom søknad, ny handlingsplan og arbeidsprogram.

20/05: Oppsummering hundreårsjubileet – Dagskonferansen 2006
Vedtak:
Landsstyret tek oppsummeringa og informasjonen om dagskonferansen til orientering. 

21/06: Verveaksjonen – framhald 2006
Vedtak:
Landsstyret tek orienteringa til etterretning. 
Landsstyret ber distriktssamskipnadene om å ta opp verveaksjonen på sine årsmøte. 

Landsstyret vil minne om at styret i lokal- og distriktsakademi bør ha personleg medlemskap og oppfordrar også akademia til å verve styremedlemer i medlemsorganisasjonane som personlege medlemer.

Landsstyret oppfordrar akademia og distriktssamskipnadene gjennomføre ein intensiv verveperiode i tida fram mot landsmøtet.

22/06: ”Syng for livet”
Vedtak:
Det vert sett av 25 000 kr. til Syng for livet –satsing i 2006. 
FAL kan subsidiere kvar distriktssamskipnad med opp til 2000 kr. i støtte for å delta på Sangkonferansen.
Frå landsstyret deltek Irene Bergsnev og Olaug Harriet Nestvold på konferansen.

23/06: Landsmøtet 2006
Vedtak:
Landsstyret er nøgd med opplegget for kultur- og fritidsprogrammet på landsmøtet i Trondheim 17 og 18 juni.
Nedre grense for subsidiert reise for delegatar til landsmøtet vert kr. 1500,-.

24/06: Politikararbeidet
Vedtak:
Det er viktig å kome i dialog med det politiske miljøet innan april. FAL arbeidar med innspel og prioriteringar saman med Syng for livet organisasjonane med tanke på dette.

25/06: Val av styremedlem/varamedlem til Populus
Vedtak:
FAL gjer framlegg om landsstyremedlem Olaug Harriet Nestvold som kandidat til styret i Studieforbundet Populus.

26/06: Medverknad på medarbeidarkurs/distriktsarrangement 
Vedtak:
Vendil Aase foreleser på medarbeidarkurset til Oppland/Hedmark.

27/06: Nye pensjonsreglar
Saka vert utsett til neste møte.

28/06: Meldingar/orienteringssaker

29/06:  Open post